Koordinatės: 55°04′57″š. pl. 24°32′23″r. ilg.﻿ / ﻿55.0825°š. pl. 24.5397°r. ilg.﻿ / 55.0825; 24.5397

|  |
| --- |
| **Upninkų pagrindinė mokykla** |
| Upninkų pagrindinė mokykla herbasUpninkų pagrindinė mokykla herbas |
| Upninkų pagrindinė mokykla |
| **Adresas** | Šventosios g. 7, Upninkai |
| **Direktorius(-ė)** | Danguolė Vasiliauskienė |
| **Mokinių skaičius** | 137 |
| **Įkūrimo data** | 1900 |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 16 |

**Upninkų pagrindinė mokykla** – buvusi dieninė, savarankiško mokymosi bendrojo lavinimo mokykla Upninkuose, Šventosios g. 7, vykdžiusi pradinio, pagrindinio ir papildomo ugdymo programas lietuvių kalba. Įstaigos kodas 190304630. Steigėjas – Jonavos rajono savivaldybės taryba. Dabar tai Jonavos Lietavos pagrindinė mokyklos skyrius.

Istorija
--------

Pirmoji Upninkų mokykla, veikusi nuo XVIII a. buvo parapijinė. Vaikus skaityti ir rašyti mokė vargonininkas. Mokinių būdavo nuo 3 iki 19. Mokyta lenkų kalba. Mokykla veikdavo lapkričio–kovo mėnesiais. Yra žinių, kad apie 1882 m. parapijinė mokykla veikė Motiejaus Utkos namuose. Vėliau buvo perkelta į Upninkų parapijos namus.

Pradžios mokykla Upninkuose atidaryta 1900 m. Joje mokėsi 37 mokiniai. Pradžios mokykloje buvo keturi skyriai. Knygų buvo mažai, jas labai vertino. 1944 m. liepos mėn. traukiantis frontui, mokykla buvo sudeginta.

Tinkamų patalpų Upninkų kaime nebuvo, todėl mokykla įsikūrė Aukštakaimio kaime, Tomo Morkūno namuose, 1949 m. mokykla buvo perkelta į Gudonių kaimą, į Prano Slepeikos namus. Šie žmonės buvo ištremti į Sibirą. Nuo 1949 iki 1950 m. veikė progimnazija. Dauguma mokinių baigdavo keturias klases. Penktokų buvo virš 30.

1964 m. pradėjus kurtis Upninkų gyvenvietei, pastatytas naujas mokyklos pastatas ir įkurta aštuonmetė mokykla. Šalia mokyklos įkurtas bendrabutis, kuriame gyveno apie 20 mokinių. Tuo metu mokyklos direktorius buvo Jonas Ertmanas.

Nuo 1987 m. Upninkuose veikė vidurinė mokykla. Mokyklai vadovavo Stanislavas Bernikas. Mokykla garsėjo jaunaisiais gamtininkais, dailininkais, sportininkais, literatais.

2001 m. rugsėjo 1 d. vidurinė mokykla reorganizuota į pagrindinę. 2019 m. ji prijungta prie Jonavos Lietavos pagrindinė mokyklos.

Direktoriai
-----------

* 1950 m. Augustas Palaima;
* 1964 m. Jonas Ertmanas, Bronė Piurkienė, Antanas Paurys, Zigmantas Kleiva, Vytautas Riaubiškis, Liucija Žilaitytė;
* 1986 m. Stanislavas Bernikas;
* 1996 m. Zita Breimelienė;
* 2001 m. Danguolė Vasiliauskienė.

Nuorodos
--------

1. ↑  Jonavos r. Upninkų pagrindinė mokykla. Aikos.smm.lt (tikrinta 2022-06-20).
2. ↑  Jonavos "Lietavos" pagrindinės mokyklos Upninkų skyrius. Aikos.smm.lt (tikrinta 2022-06-20).

* Mokyklos svetainė Archyvuota kopija 2015-06-12 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RJonavos rajono mokymo įstaigos |
| --- |
|  |
| Pradinės mokyklos | 
Batėgalos · Panerio · Jonavos |
|  |
| Pagrindinės mokyklos | 
Barupės · Bukonių · Jonavos jaunimo mokykla · Lietavos · Neries · Kulvos Abraomo Kulviečio · Šveicarijos · Panoterių Petro Vaičiūno · Ruklos Jono Stanislausko · Upninkų · Užusalių · Žeimių |
|  |
| Progimnazijos | 
Raimundo Samulevičiaus · Justino Vareikio progimnazija |
|  |
| Gimnazijos | 
Jonavos Jeronimo Ralio gimnazija · Jonavos Senamiesčio gimnazija · Jonavos suaugusiųjų švietimo centras |
|  |
| Kitos mokymo įstaigos | 
Jonavos politechnikos mokykla · Janinos Miščiukaitės meno mokykla |

 |